DA Den Europæiske Unions Tidende C 122/3

Bekendtgørelse til den person og de enheder, der er omfattet af de restriktive foranstaltninger i Rådets afgørelse (FUSP) 2016/849 som gennemført ved Rådets gennemførelsesafgørelse (FUSP) 2018/551 og i Rådets forordning (EU) 2017/1509 som gennemført ved Rådets gennemførelsesforordning (EU) 2018/548 om restriktive foranstaltninger over for Den Demokratiske Folkerepublik Korea

(2018/C 122/02)

Følgende oplysninger bekendtgøres hermed for den person og de enheder, der er opført i bilag I til Rådets afgørelse (FUSP) 2016/849 (1) som gennemført ved Rådets gennemførelsesafgørelse (FUSP) 2018/551 (2) og i bilag XIII til Rådets forordning (EU) 2017/1509 (3) som gennemført ved Rådets gennemførelsesforordning (EU) 2018/548 (4) om restriktive foranstaltninger over for Den Demokratiske Folkerepublik Korea.

FN's Sikkerhedsråds komité besluttede den 30. marts 2018 at tilføje 1 person og 21 enheder på listen over personer og enheder, som er omfattet af de restriktive foranstaltninger, der blev indført med FN's Sikkerhedsråds resolution 1718 (2006).

Den berørte person og de berørte enheder kan til enhver tid til FN's Sikkerhedsråds komité, der er nedsat i medfør af resolution 1718 (2006), med tilhørende dokumentation indgive en anmodning om, at afgørelserne om at opføre dem på FN's liste tages op til fornyet overvejelse. Anmodningen stiles til følgende adresse:

United Nations — Focal point for delisting Security Council Subsidiary Organs Branch Room S-3055 E New York, NY 10017 USA Amerikas Forenede Stater

Yderligere oplysninger: https://www.un.org/sc/suborg/en/sanctions/1718

I forlængelse af FN's beslutning har Rådet for Den Europæiske Union besluttet, at den person og de enheder, der er blevet udpeget af FN's Sikkerhedsråd, skal opføres på listen over personer og enheder, som er omfattet af de restriktive foranstaltninger, der er anført i bilag I til afgørelse (FUSP) 2016/849 og i bilag XIII til forordning (EU) 2017/1509 om restriktive foranstaltninger over for Den Demokratiske Folkerepublik Korea. Begrundelsen for opførelsen af disse personer og enheder på listen findes i de relevante afsnit i disse bilag.

Den berørte person og de berørte enheder gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag I til forordning (EU) 2017/1509, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. forordningens artikel 35).

Den berørte person og de berørte enheder kan med den fornødne dokumentation på følgende adresse rette en anmodning til Rådet om, at beslutningen om at opføre dem på ovennævnte liste tages op til fornyet overvejelse:

Rådet for Den Europæiske Union Generalsekretariatet GD C 1C — Horisontale spørgsmål Rue de la Loi/Wetstraat 175 1048 Bruxelles/Brussel BELGIEN E-mailadresse: sanctions@consilium.europa.eu

Den berørte person og de berørte enheder gøres ligeledes opmærksom på muligheden for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 141 af 28.5.2016, s. 79.

(2) EUT L 91 af 9.4.2018, s. 16.

(3) EUT L 224 af 31.8.2017, s. 1

(4) EUT L 91 af 9.4.2018, s. 2.